Z A P I S N I K
9. sjednice Vijeća Mjesnog odbora Janko Matko održane 19. veljače 2026. 
Zagreb, Ulica Franje Horvata Kiša 12 s početkom u 17,00 sati

Nazočni članovi Vijeća:
Vesna Špiljar, Ivana Dražić, Marko Radelić, Nenad Harak i Pavao Škoko Gavranović.

Ostali nazočni: Dina Medanović i Dorian Leopold

Predsjedava gospođa Vesna Špiljar, predsjednica Vijeća.

Zapisnik vodi: gospođa Vesna Špiljar, predsjednica Vijeća.


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena. 
Na prijedlog predsjednice gospođe Vesne Špiljar, Vijeće jednoglasno utvrđuje 

DNEVNI  RED

	1. 
	Izvješće o radu Vijeća Mjesnog odbora Janko Matko za 2025. godinu 

	2. 
	Program rada Vijeća Mjesnog odbora Janko Matko za 2026. godinu

	3. 
	Korištenje prostora mjesne samouprave - Mjesni odbor Janko Matko

	4. 
	Pitanja, prijedlozi i obavijesti 




Ad1. Izvješće o radu Vijeća Mjesnog odbora Janko Matko za 2025. godinu 

Uvodno obrazloženje iznosi Predsjednica Vijeća.

U raspravi sudjeluju: Vesna Špiljar, Ivana  Dražić, Marko Radelić, Nenad Harak i Pavao Škoko Gavranović, 

Vijeće jednoglasno donosi

Izvješće  o radu Vijeća Mjesnog odbora Janko Matko za 2025. godinu 

(Zaključak se prilaže ovom zapisniku i njegov je sastavni dio.)

Ad2. Program rada Vijeća Mjesnog odbora Janko Matko za 2026. godinu

Uvodno obrazloženje iznosi Predsjednica Vijeća.

U raspravi sudjeluju: Vesna Špiljar, Ivana  Dražić, Marko Radelić, Nenad Harak i Pavao Škoko Gavranović, 

Vijeće jednoglasno donosi

Program  rada Vijeća Mjesnog odbora Janko Matko za 2026. godinu

(Zaključak se prilaže ovom zapisniku i njegov je sastavni dio.)

Ad3. Korištenje prostora mjesne samouprave - Mjesni odbor Janko Matko

Uvodno obrazloženje iznosi Predsjednica Vijeća.

U raspravi sudjeluju: Vesna Špiljar, Ivana  Dražić, Marko Radelić, Nenad Harak i Pavao Škoko Gavranović, 

Vijeće jednoglasno donosi

Korištenje  prostora mjesne samouprave - Mjesni odbor Janko Matko

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti 

Vijećnica Ivana Dražić daje kratki izvještaj sa sastanka članova Vijeća s djelatnicima Sektora za promet koji je održan u ponedjeljak 2. veljače 2026. godine.
Sjednica je završena u 18,30 sati.

Zapisnik uredila:
Vesna Špiljar
Predsjednica
Vijeća Mjesnog odbora Janko Matko

Vesna Špiljar


Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21) i članka 15. stavka 1. točke 7. Pravila Vijeća Mjesnog odbora „Janko Matko“ i članka 27. stavka 1. Poslovnika o radu Vijeća Mjesnog odbora „Janko Matko“,  Vijeće Mjesnog odbora „Janko Matko“ na  9. sjednici, održanoj 19. veljače 2026. godine donijelo je
                                      

I Z V J E Š Ć E    O    R A D U
Vijeća mjesnog odbora „Janko Matko“
za  2025. 


Aktivnosti Vijeća Mjesnog odbora „Janko Matko“ su se u 2025. organizirale i provodile u dva saziva. 
Vijeće Mjesnog odbora „Janko Matko“  izabrano na izborima 2021. obavljalo je poslove iz svog djelokruga rada do 14. travnja 2025., nakon čega su raspuštena sva Vijeća u Gradu Zagrebu. Do tog datuma Vijeće Mjesnog odbora je u 2025. održalo 4. sjednice.
Nakon provedenih lokalnih izbora 18. svibnja 2025. novoizabrano Vijeće Mjesnog odbora „Janko Matko“ je 26. lipnja 2025. održalo konstituirajuću sjednicu i počelo svoj rad sukladno Statutu Grada Zagreba, Pravilima Mjesnog odbora, Poslovnikom o radu i Programu rada Vijeća za 2025.
Vijeće je donoseći zaključke nastojalo što uspješnije pridonositi rješavanju problema svih građana na  svom području. Na sjednicama se raspravljalo o različitim problemima i prijedlozima koje su davali, građani,  udruge građana i institucije kao što su škole, dječji vrtići, kulturne ustanove i drugi. 
U suradnji s građanima mjesnog odbora, Vijeće je, obilazeći teren, stjecalo uvid u brojne probleme, od kojih su neki specifični za ovo gradsko područje.

U 2025. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 
Sjednicama je prisustvovalo prosječno 5 članova Vijeća (100%). Nije bilo odgođenih , a niti prekinutih sjednica zbog nedovoljnog broja članova Vijeća.
Vijeće je u 2025. godini održalo  7 sjednica.
Prosječno vrijeme trajanje sjednice  bilo je 1,5 sat. 
Vijeće je na održanih 11 sjednica raspravljalo o ukupno 34 točke
dnevnog reda.
Vijeće je donijelo ukupno 70 zaključaka. 


Na sjednicama se ukupno raspravljalo o 34  točke dnevnog reda:
· doneseni su sljedeći akti:  
· Izvršenje Fin. plana Mjesnog odbora „Janko Matko“ za 2024., 
· Financijski plan Mjesnog odbora „Janko Matko“ za 2025.
· Prijedlog  prioriteta Plana malih komunalnih akcija za 2025.
· Izvješće o radu Vijeća Mjesnog odbora „Janko Matko“ za 2024.
· Program rada Vijeća Mjesnog odbora „Janko Matko“ za 2025.god.
· Odluku o izmjeni Poslovnika o radu MO „Janko Matko“
· Plan potreba za aktivnostima, programima i projektima unapređenja kvalitete života građana Mjesnog odbora Janko Matko u 2025.
· Plan potreba za aktivnostima, programima i projektima unapređenja kvalitete života građana Mjesnog odbora Janko Matko u 2025.

-    Vijeće je dalo pozitivno mišljenje na 12 zahtjeva za korištenje prostora 
      Mjesnog odbora „Janko Matko“.
· na svim sjednicama Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima
· Vijeće je donijelo 30 zaključaka o komunalnoj problematici


Predsjednica Vijeća redovito je sazivala sjednice Vijeća, predlagala dnevni red i predsjedala svim sjednicama Vijeća u 2025. godini. Surađivala je s predsjednikom Vijeća Gradske četvrti Peščenica - Žitnjak u sastavljanju dnevnog reda, te prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su redovito kontaktirali s građanima te im bili dostupni za potrebe rješavanja komunalne problematike i drugih pitanja vezanih uz Mjesnu samoupravu „Janko Matko“.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora „Janko Matko“, dostavljajući zapisnike i zaključke sa sjednica Vijeća.

PREDSJEDNICA VIJEĆA
MJESNOG ODBORA JANKO MATKO

Vesna Špiljar




Na osnovi članaka 99. stavka 1. točke 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21) i članka 15. stavka 1. točke 7. Pravila Mjesnog odbora „Janko Matko“ i članka 27 stavka 1. Poslovnika o radu Vijeća Mjesnog odbora „Janko Matko“, Vijeće Mjesnog odbora „Janko Matko“ na 9. sjednici, održanoj 19. veljače 2026., donijelo je 
 


Program rada Vijeća Mjesnog odbora „Janko Matko“		                                         					za 2026.


a) Polazne odrednice

	Vijeće Mjesnog odbora „Janko Matko“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Janko Matko“.
	Naravno, polazne odrednice i ciljevi i zadaci programa rada Vijeća Mjesnog odbora „Janko Matko“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Janko Matko“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Janko Matko“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Janko Matko“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru „Janko Matko“.
1. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
1. Inicirati pokretanje postupka promjene i izmjene Prostornog plana za naselje „Janko Matko“.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
10. suradnje Vijeća Mjesnog odbora „Janko Matko“ s građanima,
10. suradnje Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Janko Matko“ a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora „Janko Matko“ postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor „Janko Matko“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora „Janko Matko“ s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora „Janko Matko“ selektira i predlaže Vijeću Gradske četvrti kao prioritete programa Plana  malih komunalnih aktivnosti za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Janko Matko“ koji se ne mogu, zbog svoje obimnosti i složenosti, rješavati kroz program Plana malih komaunalnih aktivnosti.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Janko Matko“.
1. Permanentno nastojanje za što učinkovitijom suradnjom Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Janko Matko“ će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike na području Mjesnog odbora „Janko Matko“ – naselja, te utvrđivanja
                  a) Prioriteta za Plan komunalnih aktivnosti Vijeća Gradske četvrti 
    Peščenica-Žitnjak.
     b) Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).
    c)  Donošenje Plana malih komunalnih akcija (čišćenje javnih površina, održavanje
         javnih površina i održavanje nerazvrstanih cesta.) 


     3.  Davanje mišljenja o prijedlozima akata i programima koja od Vijeća Mjesnog odbora
          „Janko Matko“ zatraži Vijeće Gradske četvrti Peščenica-Žitnjak ili druga nadležna gradska
          tijela, te prihvaćanje programa i akata na znanje o kojima navedena tijela informiraju
          Vijeće Mjesnog odbora „Janko Matko“ (kada bude zatražena i ponuđena).
4.   Raspravljanje i donošenje zaključaka na sjednicama Vijeća na osnovi prijedloga
      stanovnika Mjesnog odbora „Janko Matko“ (kontinuirano kroz cijelu godinu).
5.   Predlaganje prioriteta PKA za 2026. za Mjesni odbor „Janko Matko“     
6.   Donošenje Financijskog plana Vijeća Mjesnog odbora „Janko Matko“ za 2026.
7.   Donošenje Izvješća o radu Vijeća Mjesnog odbora „Janko Matko“ za 2025. 
8.   Donošenje Programa rada Vijeća Mjesnog odbora „Janko Matko“ za 2026. 
9.   Donošenje Plana komunalnih akcija mjesnog odbora „Janko Matko“ za 2026. 
10. Donošenje Godišnjeg obračuna Vijeća Mjesnog odbora „Janko Matko“ za 2025. 
11. Sudjelovanja i predlaganje u donošenju prostornih, urbanističkih i detaljnih planova
     Grada Zagreba (PUP, GUP, UPU) kada se odnose na prostor Mjesnog odbora „Janko Matko“
     (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i
      društvenom standardu građana Mjesnog odbora „Janko Matko“ (kontinuirano kroz cijelu godinu)
13. Donošenje Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2026. 


Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora „Janko Matko“.
0. suradnji Vijeća Mjesnog odbora „Janko Matko s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora „Janko Matko“, te o izvršenju proračunskih stavki koje se odnose na Mjesnu samoupravu Grada Zagreba.


							 

KLASA: 024-08/26-003/363
URBROJ: 251-13-11-5/011-26-4
Zagreb, 11. veljače 2026.


PREDSJEDNICA VIJEĆA
MJESNOG ODBORA JANKO MATKO

Vesna Špiljar




Na temelju članka 7. Zaključka o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20, 28/21) i članka 16. Pravila Mjesnog odbora „Janko Matko“, Vijeće Mjesnog odbora „Janko Matko“  na 9. sjednici, 19. veljače 2026., donijelo je


Z A K L J U Č A K
o  redovnom korištenju prostora MS „Janko Matko“


1. Matici Umirovljenika Peščenica-Žitnjak, podružnica Folnegovićevo Naselje odobrava se redovno korištenje prostora, dvorane, u objektu Mjesnog odbora „Janko Matko“, Franje Horvata Kiša 12, u  terminu: svaka srijeda u mjesecu u vremenu od 16:00 do 18:00 sati, i teče od 19. veljače 2026. do 31. prosinca 2026.

2. Prostor iz točke 1. ovog zaključka, koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O redovnom korištenju prostora iz točke 1. ovog zaključka, Gradski ured za mjesnu samoupravu, komunalne poslove, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim potpisanim zaključkom.

PREDSJEDNICA VIJEĆA
MJESNOG ODBORA JANKO MATKO

Vesna Špiljar




Na temelju članka 7. Zaključka o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20, 28/21) i članka 16. Pravila Mjesnog odbora „Janko Matko“, Vijeće Mjesnog odbora „Janko Matko“  na 9. sjednici, 19. veljače 2026., donijelo je


Z A K L J U Č A K
o  redovnom korištenju prostora MS „Janko Matko“


1. Centru zdravstveno terapeutske prakse – FENIX odobrava se redovno korištenje prostora, dvorane, u objektu Mjesnog odbora „Janko Matko“, Franje Horvata Kiša 12, u  terminu: svaki ponedjeljak i četvrtak u mjesecu u vremenu od 10:30 do 12:00 sati, i teče od 19. veljače 2026. do 31. prosinca 2026.

2. Prostor iz točke 1. ovog zaključka, koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O redovnom korištenju prostora iz točke 1. ovog zaključka, Gradski ured za mjesnu samoupravu, komunalne poslove, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim potpisanim zaključkom.

